CELEX: 32000D0553
Language: lv
Date: 2000-09-06 00:00:00
Title: Komisijas Lēmums (2000. gada 6. septembris), ar ko ievieš Padomes Direktīvu 89/106/EEK attiecībā uz jumtu un jumtu segumu ārējo ugunsizturību (paziņots ar dokumentu Nr. C(2000) 2266)Dokuments attiecas uz EEZ.

Svarīgs juridisks paziņojums

|

32000D0553

Oficiālais Vēstnesis L 235 , 19/09/2000 Lpp. 0019 - 0022

		Komisijas Lēmums(2000. gada 6. septembris),ar ko ievieš Padomes Direktīvu 89/106/EEK attiecībā uz jumtu un jumtu segumu ārējo ugunsizturību(paziņots ar dokumentu Nr. C(2000) 2266)(dokuments attiecas uz EEZ)(2000/553/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kura grozīta ar Direktīvu 93/68/EEK [2], un jo īpaši tās 13. un 20. pantu,tā kā:(1) Saskaņā ar Direktīvu 89/106/EEK dalībvalstīm jānodrošina, ka ēkas un inženierbūves to teritorijās tiek projektētas un uzceltas tā, lai neradītu draudus cilvēkiem, mājdzīvniekiem, neapdraudētu īpašumu, un vispārības labklājības interesēs ievērotu citas būtiskas prasības.(2) Tāpēc noteikumus par jumta konstrukciju projektēšanu un izbūvi nosaka dalībvalstis.(3) Komisija paziņojumā par skaidrojošajiem dokumentiem Direktīvai 89/106/EEK [3] 2. skaidrojošā dokumenta 2.2. punktā uzskaita būtiskās prasības "Drošība ugunsgrēka gadījumā" ievērošanai nepieciešamus savstarpēji saistītus pasākumus, kas ietilpst dalībvalstīs dažādos veidos īstenojamajā ugunsdrošības stratēģijā.(4) 2. skaidrojošā dokumenta 4.3.1.2.2. punktā noteiktas prasības attiecībā uz būvizstrādājumiem tādiem jumtiem, kuri pakļauti ārējiem ugunsgrēkiem.(5) Komisijas Lēmumos 98/436/EK [4], 98/599/EK [5], 98/600/EK [6], 1999/90/EK [7], 2000/245/EK [8] un 2000/553/EK par atbilstības apliecināšanu būvizstrādājumiem jumtu segumiem, kas var būt pakļauti ārēju uguns avotu iedarbībai, ir noteikts, ka konkrēti izstrādājumi/materiāli var "tikt uzskatīti" par atbilstīgiem prasībām attiecībā uz "ārējo ugunsizturību", neveicot to testēšanu.(6) Daudziem jumta seguma izstrādājumiem/materiāliem izturība ārējā ugunsgrēkā ir labi izpētīta un zināma dalībvalstu ugunsdrošības iestādēm, un tās var nepieprasīt testēt šo raksturlielumu.(7) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,IR PIEŅĒMUSI ŠO LĒMUMU.1. pantsPielikumā noteikti tie jumta seguma izstrādājumi (un/vai materiāli), kuri uzskatāmi par atbilstīgiem visām prasībām, kas attiecas uz raksturlielumu "ārējā ugunsizturība", kuriem nav jāveic testēšana, ja tiek ievēroti valstu būvnoteikumi par konstrukciju un būvdarbu izpildi.2. pantsŠis lēmums ir adresēts dalībvalstīm.Briselē, 2000. gada 6. septembrīKomisijas vārdā —Komisijas loceklisErkki Liikanen[1] OV L 40, 11.2.1989., 12. lpp.[2] OV L 220, 30.8.1993., 1. lpp.[3] OV C 62, 28.2.1994., 1. lpp.[4] OV L 194, 10.7.1998., 30. lpp.[5] OV L 287, 24.10.1998., 30. lpp.[6] OV L 287, 24.10.1998., 35. lpp.[7] OV L 29, 3.2.1999., 38. lpp.[8] OV L 77, 28.3.2000., 13. lpp.--------------------------------------------------PIELIKUMSVispārīgi nosacījumiAr terminu "jumta segums" apzīmē būvdarinājumu, kas veido jumta konstrukcijas augšējo slāni.Noteikumi attiecas uz jumta segumu izturību pret ugunsgrēka iedarbību no ārpuses (ko parasti apzīmē ar "ārējā ugunsizturība").Kritēriji, kas saistīti ar ārējo ugunsizturību, attiecībā uz tabulā iekļautajiem jumta segumu izstrādājumiem/materiāliem ir uzskatāmi par ievērojamiem bez nepieciešamības veikt papildu testēšanu, ja jumta konstrukcija ir pareizi izprojektēta un uzbūvēta, ir šādi: uguns iespiešanās, uguns izplatīšanās pa jumta ārējo virsmu, uguns izplatīšanās pa jumta konstrukciju un liesmojošu pilienu vai daļiņu veidošanās.Tabulā norādītajiem jumta seguma izstrādājumiem/materiāliem jāatbilst attiecīgajiem tehniskajiem normatīviem (saskaņotajiem Eiropas standartiem vai Eiropas tehniskajiem apstiprinājumiem).Jumta seguma materiāli/izstrādājumi jāizmanto, ievērojot valstu būvnoteikumus, jo īpaši attiecībā uz jumta seguma blakus slāņu un pārējo jumta konstrukcijām izmantojamo materiālu degamību. Dalībvalstis var pieprasīt veikt testēšanu, lai apliecinātu produktu/materiālu atbilstību gadījumos, kad tie tiek izmantoti veidos, kas nav uzskatāmi par atbilstīgiem to būvnoteikumiem [1].Tabulā norādītie īpašie nosacījumi neliedz dalībvalstīm bez testēšanas ļaut laist to tirgū un izmantot attiecīgos izstrādājumus/materiālus ar ne tik stingriem noteikumiem.SimboliPCS: bruto siltumietilpībaTABULAJumta seguma izstrādājumi (un/vai materiāli), kuri uzskatāmi par atbilstīgiem visām prasībām, kas attiecas uz raksturlielumu "izturība ārējā ugunsgrēkā", kuriem nav jāveic testēšana, ja tiek ievēroti valstu būvnoteikumi par konstrukciju un būvdarbu izpildiJumta seguma izstrādājums/materiāls | Īpaši nosacījumi |Šīferis: dabīgais šīferis, akmens plātnīšu | Atbilst Komisijas Lēmumā 96/603/EK noteiktajām prasībām |Dakstiņi: jumta dakstiņi no akmens, betona, māla, keramikas vai tērauda | Atbilst Komisijas Lēmumā 96/603/EK noteiktajām prasībām Visiem ārējiem pārklājumiem jābūt no neorganiskiem materiāliem, vai to PCS jābūt ≤ 4,0 MJ/m2, vai to masai jābūt ≤ 200 g/m2 |Šķiedru cements: līdzenas un profilētas loksnesplātnītes | Atbilst Komisijas Lēmumā 96/603/EK noteiktajām prasībām, vai to PCS ≤ 3,0 MJ/kg |Profilētas metāla loksnes: alumīnija, alumīnija sakausējumu, vara, vara sakausējumu, cinka, cinka sakausējumu, tērauda loksnes bez pārklājuma, nerūsējošā tērauda, cinkota tērauda, emaljēta rulonu tērauda | Biezums ≥ 0,4 mm Visiem ārējiem pārklājumiem jābūt no neorganiskiem materiāliem, vai to PCS jābūt ≤ 4,0 MJ/m2, vai to masai jābūt ≤ 200 g/m2 |Līdzenas metāla loksnes: alumīnija, alumīnija sakausējumu, vara, vara sakausējumu, cinka, cinka sakausējumu, tērauda loksnes bez pārklājuma, nerūsējošā tērauda, cinkota tērauda, emaljēta rulonu tērauda | Biezums ≥ 0,4 mm Visiem ārējiem pārklājumiem jābūt no neorganiskiem materiāliem, vai to PCS jābūt ≤ 4,0 MJ/m2, vai to masai jābūt ≤ 200 g/m2 |Izstrādājumi, kas parasti tiek pilnībā pārklāti (ar ailē pa labi uzskaitītajiem neorganiskajiem materiāliem) | Grants uzbērums ar biezumu vismaz 50 mm vai masu ≥ 80 kg/m2 (graudiņu minimālais izmērs 4 mm, maksimālais izmērs 32 mm) Vismaz 30 mm biezs smilts/cementa vienlaidu klājums Vismaz 40 mm biezas lietas akmens vai neorganisko materiālu plātnes |[1] Piemēram, dažās dalībvalstīs ir prasība izmantot noteikta biezuma nedegama materiāla izolējošu starpslāni tieša metāla lokšņu kontakta novēršanai ar tās balstošo konstrukciju. Tabulā norādītajām metāla loksnēm, kuras paredzētas izmantošanai šajās dalībvalstīs, lietojot citus izolējošā starpslāņa veidus, jāveic testēšana, lai apliecinātu atbilstību valstu būvnoteikumiem attiecībā uz konstrukciju un būvdarbu izpildi.--------------------------------------------------